alexandrainst/scandi-wiki huggingface dataset:
Elly Vilhjálms og Ragnar Bjarnason - Hvert er farið blómið blátt

Hvert er farið blómið blátt er 45-snúninga hljómplata gefin út af SG - hljómplötum árið 1965. Þar syngja Elly og Ragnar ásamt hljómsveit Svavars Gests fjögur lög.

Lagalisti
 Hvert er farið blómið blátt? - Lag - texti: Peter Seeger - Valgeir Sigurðsson 
 Brúðkaupið - Lag - texti: J. Prieto - Árelíus Níelsson 
 Farmaður hugsar heim - Lag - texti: Þórun Frans - Árelíus Níelsson 
 Skvetta, falla, hossa og hrista - Lag - texti: Gietz - Valgeir Sigurðsson

Skvetta falla hossa og hrista
Þær syngja:

Skvetta falla hossa og hrista, skvetta falla hossa og hrista
skvetta falla hossa og hrista, hrista stög og borð.

Út úr höfninni bylgjan ber, með sér bátinn sem er undir fótum mér.
Og hann  vaggar vært og rótt, hann mun vagga mér í nótt.
Og við síður gutlar sjór,  bylgja sérhver smá og stór.

Þær syngja:

Skvetta falla hossa og hrista, skvetta falla hossa og hrista........

Út á hafið er haldið brátt, þó að hafið það sé hvorki slétt né blátt.
Út úr augum ekki sér, því að óðum dimma fer.
Allt í kring er saltur sjór, bylgja sérhver smá og stór.
Syngur alveg í einum  kór.

Þær syngja:

Láta marra hvessa kvissa, kvæsa urra messann kyssa
Skvetta falla hossa og hrista, skvetta falla hossa og hrista........

Þó að tómleiki magnist minn, ég er messinn hér um borð í fysta sinn.
Ég skal standa af mér allt,  þó að andi móti kalt.
Þó að rjúki saltur sjór, bylgja sérhver smá og stór.
Syng ég alveg í einum kór.

Þær syngja:

Láta marra hvessa kvissa, kvæsa urra messann kyssa
Skvetta falla hossa og hrista, skvetta falla hossa og hrista........

SG-hljómplötur
Hljómplötur gefnar út árið 1965
Elly og Ragnar - Heyr mína bæn

Heyr mína bæn er 45-snúninga hljómplata gefin út af SG - hljómplötum árið 1965. Á henni syngja Elly og Ragnar ásamt Hljómsveit Svavars Gests fjögur lög.

Lagalisti 
 Heyr mína bæn - Lag - texti: Nisa - Ólafur Gaukur  
 Sveitin milli sanda - Lag: Magnús Blöndal Jóhannsson 
 Útlaginn - Lag - texti: Gunnar Ingólfsson - Davíð Stefánsson 
 Þegar ég er þyrstur - Lag - texti: Ómar Ragnarsson

Tilvísanir 

SG-hljómplötur
Hljómplötur gefnar út árið 1965
Zdeno Chara

Zdeno Chara (f. 18. mars 1977) er slóvakískur íshokkíleikmaður sem leikur í vörn Boston Bruins í Bandaríkjunum.

Íshokkíleikmenn
Ignacy Łukasiewicz

Jan Józef Ignacy Łukasiewicz (1822 - 1882) var pólskur lyfjafræðingur og var fyrstur til að uppgötva aðferð til að eima steinolíu úr olíu. Hann var stofnandi pólsks olíuiðnaðar og frumherji í alþjóðaviðskiptum með olíu. Þessi viðskipti gerðu hann vellauðugan og notaði hann auð sinn til góðgerðamála innan mið-Evrópu.

Pólskir efnafræðingar
Enska fyrsta deildin

Enska fyrsta deildin getur einnig átt við: Gömlu ensku fyrstu deildina 1888-1992
Enska fyrsta deildin (League One) er þriðja efsta deildin í knattspyrnudeildarkerfinu í Englandi. Þátttökuliðin eru 24 talsins, þau tvö efstu og sigurvegarar í umspilskeppni færast upp í ensku meistaradeildina en botnliðin fjögur falla niður í aðra deild.

Saga og nafngift
Þriðja deildin var stofnsett fyrir leiktíðina 1920-21 með 22 liðum. Þegar árið eftir var henni skipt upp í tvennt: norður- og suðurhluta. Efsta liðið í hvorum hluta færðist upp um deild, en neðstu tvö liðin sitthvoru megin máttu sæta því að greidd voru atkvæði um áframhaldandi veru þeirra í deildarkeppninni. Í langflestum tilvikum héldu liðin þó sætum sínum.

Fyrir leiktíðina 1958-59 var deildarkerfið tekið til endurskoðunar, norður- og suðurhlutarnir voru sameinaðir í eina þriðju deild á ný og fjórða deildin stofnuð þar fyrir neðan. Tvö efstu liðin komust nú upp í aðra deild en þau fjögur neðstu féllu. Þessi tilhögun gerði það að verkum að afar erfitt var að komast upp um deild, þar sem sterkustu lið áttu til að stinga af. Til að auka spennuna og gefa fleiri liðum möguleika, var umspilsfyrirkomulag tekið upp árið 1987. Upp frá því hafa liðin næst á eftir toppsætunum tveimur barist um síðasta lausa sætið í deildinni fyrir ofan.

Með stofnun úrvalsdeildarinnar árið 1992 var nöfnum deildanna þar fyrir neðan breytt: önnur deild varð fyrsta deild og svo koll af kolli. Árið 2004 var nafni fyrstu deildarinnar (áður annarrar deildar) breytt í „ensku meistaradeildina“. Þar með breyttist nafn deildanna þar fyrir neðan á ný. Þessar sífelldu nafnbreytingar í ensku deildarkeppninni valda oft misskilningi og freistast ýmsir því til að tala um B-deild, C-deild og D-deild í stað hinna formlegu heita.

Þátttökulið tímabilið 2021-2022

Enskar knattspyrnudeildir
Enska úrvalsdeildin 2004-05

Enska úrvalsdeildin 2004-05 byrjaði í ágúst 2004 og lauk í maí 2005. Chelsea urðu meistarar 30. apríl 2005.

Félög upp um deild 
Þessi lið komumst upp úr ensku meistaradeildinni í byrjun tímabilsins:
 Norwich City 
 West Bromwich Albion 
 Crystal Palace

Félög niður um deild 
Þetta voru liðin sem féllu niður í ensku meistaradeildina í lok tímabilsins:
 Crystal Palace
 Norwich City
 Southampton

Lokastaðan 

(Útskýringar: L= Leikir spilaðir; U = Sigrar; J = Jafntefli; T = Töp; Sk = Mörk skoruð; Fe = Mörk fengin á sig; Mm = Markamunur; Gulur litur = Meistarar; Rauður litur = Fallnir)

Tölfræði

Markahæstir 

Enska úrvalsdeildin
Ómar Ragnarsson - Þrjú hjól undir bílnum

Þrjú hjól undir bílnum er 45-snúninga hljómplata gefin út af SG - hljómplötum árið 1965. Á henni syngur Ómar Ragnarsson ásamt hljómsveit Svavars Gests fjögur lög.

Lagalisti 
 Þrjú hjól undir bílnum - Lag - texti: Hilliard, Bacharach - Ómar Ragnarsson  
 Óbyggðaferð - Lag - texti: Ómar Ragnarsson 
 Dimm, dimma nótt - Lag - texti: R.B.&R.M. Sherman - Ómar Ragnarsson 
 Svona er á síld - Lag - texti: Roger Miller - Ómar Ragnarsson

Þrjú hjól undir bílnum 
Þrjú hjól undir bílnum,
en áfram skröltir hann þó.
En öræfaþokan eltir dimm
með kolsvart él, sem kæfir vél,
en við kyrjum samt kát í næði og ró.  

við syngjum:Hibbidí-hæ og hibbidí-hí,
svo bergmálar fjöllunum í.
Hérna rétt sunnan við hálsinn er sæluhús,
við gætum sofið þar öll,uns birtir á ný.

Tvö hjól undir bílnum,
en áfram skröltir hann þó.
Í sumarfrí á fjallaslóð,
fárviðri hvín, dagsljós dvín,
en við kyrjum samt kát í næði og ró.  

við syngjum:Hibbidí-hæ og hibbidí-hí,
svo bergmálar fjöllunum í.
Hérna rétt sunnan við hálsinn er sæluhús,
við gætum sofið þar öll,uns birtir á ný.

Eitt hjól undir bílnum,
en áfram skröltir hann þó.
Yfir grjót og urð, upp í hurð,
með hikst og hóst í hlíðargjóst,
en við kyrjum samt kát í næði og ró.  

við syngjum:Hibbidí-hæ og hibbidí-hí,
svo bergmálar fjöllunum í.
Hérna rétt sunnan við hálsinn er sæluhús,
við gætum sofið þar öll,uns birtir á ný.

Ekkert hjól undir bílnum,
hann áfram skröltir ei meir.
Hann liggur á hlið, í hyldjúpri á,
straumurinn gjálfrar gluggum á.
En við kyrjum á kafi í vatni og leir.  

SG-hljómplötur
Hljómplötur gefnar út árið 1965
Ómar Ragnarsson
Arezzo (sýsla)

Arezzo er austasta sýslan í Toskanahéraði á Ítalíu og nær frá Appennínafjöllunum í austri að vínræktarhéraðinu Chianti í vestri. Höfuðstaður sýslunnar er borgin Arezzo þar sem tæpur þriðjungur íbúanna býr. Íbúar voru 323.288 árið 2001. Sýslan skiptist í þrjátíu sveitarfélög.

Sveitarfélög 
Anghiari · Arezzo · Badia Tedalda · Bibbiena · Bucine · Capolona · Caprese Michelangelo · Castel Focognano · Castel San Niccolò · Castelfranco di Sopra · Castiglion Fibocchi · Castiglion Fiorentino · Cavriglia · Chitignano · Chiusi della Verna · Civitella in Val di Chiana · Cortona · Foiano della Chiana · Laterina · Loro Ciuffenna · Lucignano · Marciano della Chiana · Monte San Savino · Montemignaio · Monterchi · Montevarchi · Ortignano Raggiolo · Pergine Valdarno · Pian di Sco' · Pieve Santo Stefano · Poppi · Pratovecchio · San Giovanni Valdarno · Sansepolcro · Sestino · Stia · Subbiano · Talla · Terranuova Bracciolini

Sýslur í Toskana
Arezzo

Arezzo er borg í Toskanahéraði á Ítalíu og höfuðstaður samnefndrar sýslu. Íbúar voru rétt rúmlega 90 þúsund talsins árið 2012. Hún stendur á hæð sem rís upp af flóðsléttu Arnófljóts. Etrúrar stofnuðu borgina, en Rómverjar lögðu hana undir sig árið 311 f.Kr. 

Borgir og bæir í Toskana
Stia

Stia er um 2.900 manna (31. des 2013) smábær í Arezzo sem stendur við rætur Appennínafjalla í dalnum Casentino við upptök Arnófljóts. 

Sveitarfélög í Arezzo
Sansepolcro

Sansepolcro (áður Borgo San Sepolcro) er um 15 þúsund manna bær í Arezzo í Toskanahéraði á Ítalíu. Bærinn stendur við rætur Appennínafjalla við ána Tíber. Hann er fæðingarstaður ítalska endurreisnarmálarans Piero della Francesca. Pastaframleiðandinn Buitoni var stofnaður í Sansepolcro árið 1827.

Sveitarfélög í Arezzo
DJ Ötzi

DJ Ötzi (fæddur 7. janúar 1971 í St. Johann í Tirol) er austurrískur söngvari og skemmtikraftur.

Austurrískir tónlistarmenn
Gula húsið

Gula húsið er smásagnasafn eftir Gyrði Elíasson sem kom út árið 2000.  Fyrir bókina hlaut Gyrðir Bókmenntaverðlaun Halldórs Laxness og Íslensku bókmenntaverðlaunin.

Brot úr verkinu 
„KOMIÐ FRAM Á KVÖLD og ég var að fara að stíga út úr ýtunni þegar mér varð litið framfyrir hana, í ljósgeislann sem beindist að steininum. Ég sá koma gangandi út úr steininum hóp af dökkklæddu fólki í einfaldri röð, út úr mosagrónum og hrjúfum fletinum. Þetta var mjög lágvaxið fólk, og börnin voru hreinustu agnir. Fullorðin kona hélt á ungabarni sem var vafið í sjöl og á undan gekk þungbúinn maður með gráan hatt.

Þetta kom illa við mig. Ég tel mig raunsæjan mann, og hef aldrei viljað hlusta á sögur um fólk sem býr í steinum. Það eina sem ég get viðurkennt af svoleiðis er það sem íslenska konan sagði á síðustu öld þegar hún kom til Edinborgar og hafði aldrei séð almennileg hús áður: "Hér býr fólkið í steinum." Ég hafði hlegið að öllum sögum um fólk í þessum gráa steini hér og var vanur að gefa allt í botn á ýtunni fast við hann án þess að finna til minnsta samviskubits. Félagar mínir í vinnuflokknum voru sama sinnis. Allir nema einn, aldraður maður sem sagði að sig hefði dreymt eitt og annað og sagði mér að vara mig. Ég hló og sagði honum að vara sig sjálfur. Hann sagðist ætla að gera það.

Og þarna sá ég fólkið koma út úr steininum, og fann um leið að það var af öðrum heimi en ég. Ekki spyrja hvernig ég fann það. Því gæti ég ekki svarað. En ég fann það. Ég var orðinn einn eftir á ýtunni. Vinnufélagarnir farnir heim, bara stórkarlaleg förin eftir vörubílana, og gröfurnar hvíldu hrottalega kjaftana.

Það drundi hátt í ýtunni, en fólkið virtist hvorki sjá né heyra. Það gekk álútt og hélt röðinni, mjakaðist yfir klapparholtið. Ekki var mjög langt niður að hamrabrúninni, og þar fyrir neðan svarraði sjórinn þetta kvöld í haustbyrjun. Ég hafði ætlað að ryðja steininum burt morguninn eftir.“
— Gula húsið.

Íslenskar skáldsögur
Bókaárið 2000
Gangandi íkorni

Gangandi íkorni er skáldsaga eftir Gyrði Elíasson og kom út 1987; þetta var fyrsta skáldsaga Gyrðis. Mál og menning gaf bókina út og síðan endurútgaf Íslenski kiljuklúbburinn bókina árið 1990. 

Sagan er súrrealísk fantasía og fjallar um  strák sem heitir Sigmar, sem fer úr raunheimi inn í ímyndaðan heim þar sem hann er ekki lengur strákur heldur íkorni. Bókin er talin tímamótaverk í íslenskri bókmenntasögu. Næturluktin er sjálfstætt framhald af bókinni, en hún kom út árið 2001. Bækurnar tvær voru síðan gefnar út saman í kilju árið 2006.

Íslenskar skáldsögur
Bókaárið 1987
Adobe

Adobe er bandarískt hugbúnaðarfyrirtæki. Höfuðstöðvar þess eru í San Jose, Kaliforníu.

Listi yfir hugbúnað Adobe 
 Adobe Acrobat
 Adobe Acrobat Capture
 Adobe Acrobat Distiller 
 Adobe Acrobat Connect (áður Macromedia Breeze)
 Adobe Presenter
 Adobe Acrobat Reader
 Adobe Audition
 Adobe Captivate
 Adobe Central Output Server
 Adobe ColdFusion
 Adobe Creative Suite
 Adobe Acrobat
 Adobe Acrobat Connect
 Adobe After Effects
 Adobe Bridge
 Adobe Contribute
 Adobe Device Central
 Adobe Dreamweaver
 Adobe Dynamic Link
 Adobe Encore
 Adobe Fireworks
 Adobe Flash
 Adobe Illustrator
 Adobe InDesign
 Adobe OnLocation (áður Serious Magic DV Rack)
 Adobe Photoshop
 Adobe Premiere Pro
 Adobe Soundbooth
 Adobe Stock Photos
 Adobe Ultra (áður Serious Magic Ultra)
 Adobe Version Cue
 Adobe Digital Editions
 Adobe Digital Negative
 Adobe DNG Converter
 Adobe Document Server
 Adobe Document Policy Server
 Adobe eBook Reader
 Adobe Flash
 Adobe Flash Media Server
 Adobe Flash Player
 Adobe Flex
 Adobe Form Manager
 Adobe Form Server
 Adobe FrameMaker
 Adobe GoLive
 Adobe InCopy
 Adobe LiveCycle
 Adobe LiveCycle Assembler
 Adobe LiveCycle Barcoded Forms
 Adobe LiveCycle Designer
 Adobe LiveCycle Document Security
 Adobe LiveCycle Forms
 Adobe LiveCycle Form Manager
 Adobe LiveCycle PDF Generator
 Adobe LiveCycle Policy Server
 Adobe LiveCycle Reader Extensions
 Adobe LiveCycle Security Server
 Adobe LiveCycle Workflow
 Adobe Media Player
 Adobe Output Designer
 Adobe PageMaker 
 Adobe PDF JobReady
 Adobe Photoshop
 Adobe Photoshop Album
 Adobe Photoshop Elements 
 Adobe Photoshop Lightroom
 Adobe Premiere Elements
 Adobe RoboHelp
 Adobe Shockwave
 Adobe Source Libraries
 Adobe Streamline
 Adobe SVG Viewer
 Adobe Type
 Adobe Web Output Pack

 
Hugbúnaður
Hulduefni

Hulduefni (enska: dark matter) er óstaðfest tilgáta um efni sem er hulið sjónum og endurvarpar ekki ljósi né orku. Talið er að 85% alls efnis í alheiminum sé hulduefni.

Hulduefni er talið liggja í hjúp umhverfis Vetrarbrautina. Hulduefni mælist vegna þyngdaráhrifa þess á allt efni. Svo virðist sem vetrarbrautir haldist saman vegna hulduefnisins. Snúningur Vetrarbrautarinnar er ein helsta sönnun fyrir tilvist hulduefnis því ferð stjarnanna umhverfis miðjuna kemur ekki saman við útreikninga um massa efnis í henni.

Tengt efni 
 Fiseind

Tengill
 Stjörnufræðivefurinn: Hulduefni 
 

Stjörnufræði
Elsa Beskow-verðlaunin

Elsa Beskow-verðlaunin eru listaverðlaun veitt af félagi sænskra bókasafnsfræðinga þeim myndskreytara barnabóka sem þykir standa upp úr á ári hverju. Verðlaunin voru fyrst veitt árið 1958 en þá hlaut verðlaunin finnsk-sænski höfundurinn Tove Jansson fyrir bók sína Vetrarundur í Múmíndal.

Verðlaunaféð eru 25.000 sænskar krónur.

Heimild 

Bókmenntaverðlaun
Ragnar Bjarnason og Elly Vilhjálms - Járnhausinn

Járnhausinn er 45 snúninga hljómplata gefin út af SG - hljómplötum árið 1965. Á henni flytja Ellý Vilhjálms, Ragnar Bjarnason og Ómar Ragnarsson ásamt hljómsveit Svavars Gests sex lög úr samnefndum söngleik eftir bræðurna Jónas og Jón Múla Árnasyni. Um útsetningu laga sá Magnús Ingimarsson.

Lagalisti 
 Undir stórasteini - Söngur Ragnar Bjarnason 
 Án þín - Söngur: Ellý Vilhjálms - Ragnar Bjarnason 
 Hvað er að - Söngur: Ellý Vilhjálms 
 Við heimtum aukavinnu - Söngur: Ómar Ragnarsson 
 Stúlkan mín - Söngur: Ragnar Bjarnason 
 Sjómenn íslenzkir erum við - Söngur: Ómar Ragnarsson - Ragnar Bjarnason

Undir Stórasteini
Það var eitt sinn ógnar lítið stelpuhró 
sem fór oft með mér fram að sjó.
Hún var klædd í ullarpeysu oná tær,
með freknótt nef og fléttur tvær.

Saman tvö í fjörunni við undum okkur vel
meðan kollan var að kafa eftir kuðungi og skel.
Og á kvöldin þegar sólin sigin var
sátum við í næði, bæði, undir Stórasteini,
þar sem hún, í leyni, lagði vanga sinn
ósköp feimin upp við vanga minn.

Síðan hef ég konur séð í Cairó,  
í Mandalay, í Mexíkó.
Líka þær sem kyrrahafið kafa í
og eiga heima á Hawaii.
Sumar klæddust hálmi þegar þeim var heitt
en aðrar bara klæddust ekki yfirleitt í neitt.

Alltaf samt í huga mér og hjarta bjó
hún sem klæddist ullarpeysu undir Stórasteini.
Forðum tíð, í leyni, lagði vanga sinn
ósköp feimin upp við vanga minn.

Jónas Árnason

SG-hljómplötur
Hljómplötur gefnar út árið 1965
Nökkvi Elíasson

Erlingur Nökkvi Elíasson (fæddur 2. desember 1966) er íslenskur ljósmyndari sem hefur að mestu leyti einbeitt sér að svart/hvítum ljósmyndum af eyðibýlum og öðrum yfirgefnum mannvirkjum, eins og sjá má í bók hans er nefnist einfaldlega Eyðibýli og kom út árið 2005.

Nökkvi hefur haldið tvær sýningar á verkum sínum. Annars vegar í Ljósmyndasafni Reykjavíkur og svo hins vegar í Pakkhúsinu á Höfn í Hornafirði.

Nökkvi er sonur Elíasar Halldórssonar myndlistarmanns og bróðir Gyrðis Elíassonar rithöfundar og Sigurlaugar Elíassonar ljóðskálds og myndlistarmanns.

Tenglar 
 Heimasíða Nökkva
 Nökkvi lýsir sjálfum sér
 Ljósmyndir Nökkva af eyðibýlum í Morgunblaðinu

Íslenskir ljósmyndarar
Tenacious D

Tenacious D er bandarísk hljómsveit þar seim einu alvöru meðlimirnir eru Jack Black og Kyle Gass.

Þeir eru yfirleitt tveir að spila og þá spila þeir hvor á sinn kassagítar og syngja. Black er aðal söngvarinn og Kyle aðal gítar leikarinn. Þeir koma þó af og til fram með heilli hljómsveit og hafa þeir slíka hjá sér á báðum plötunum sínum.

þeir byrjuðu á þáttum hjá HBO en náðu ekki miklum frama þar. Þeir héldu þá áfram að fylla upp á littlum skemmtistöðum og slíku þangað til þeir hittu Dave Grohl sem hjálpaði þeim t.d. með því að leyfa þeim að hita upp fyrir Foo Fighters. Eftir það gerðu þeir fyrstu plötu sína sem hét einfaldlega Tenacious D.

Núna hefur ein bæst við og er það platan og kvikmyndin Tenacious D: The Pick of Destiny.

Bandarískar hljómsveitir
Karius og Baktus (hljómplata)

Karius og Baktus er 45-snúninga hljómplata með leikriti Thorbjörns Egners, gefin út af SG - hljómplötum árið 1965.

Barnaleikrit í fjórum þáttum 
Þýðing:
Hulda Valtýsdóttir

Flytjendur: 
Karíus - Helga Valtýsdóttir
Baktus - Sigríður Hagalín

Sögumaður:
Helgi Skúlason

Tónlist:
Christian Hartmann

Hljómsveitarstjóri:
Magnús Ingimarsson

Hljóðdæmi

Textabrot af bakhlið plötuumslags 

SG-hljómplötur
Hljómplötur gefnar út árið 1964
Super Bowl XLI

Super Bowl XLI var 41. Super Bowl leikur NFL deildarinnar. Þann 4. febrúar 2007 mættu meistarar AFC deildarinnar, Indianapolis Colts, meisturum NFC deildarinnar, Chicago Bears í Miami Gardens í Flórída. Indianapolis Colts sigruðu Chicago Bears 29 - 17 þar sem að liðsstjórnandi Colts, Peyton Manning, var valinn verðmætasti leikmaður úrslitakeppninnar.

Bæði liðin bundu enda á langa fjarveru sína frá úrslitaleiknum, Indianapolis Colts komust síðast í úrslitaleikinn árið 1971 og Chicago Bears komust síðast í úrslit árið 1985.

Amerískur fótbolti
ITunes

iTunes er stafrænt margmiðlunar forrit, kynnt af Apple 10. janúar 2007 á Macworld í San Francisco, notað til að spila og flokka stafræna tónlist og myndbönd. Forritið er einnig notað til að stjórna innihaldi á iPod. Þar að auki getur iTunes einnig tengst iTunes Store (krefst internet tengingu) til að kaupa og hlaða niður stafræna tónlist, tónlistarmyndbönd, sjónvarpsþætti, iPod leiki, kvikmyndum og fleiru.

iTunes er fáanlegt ókeypis fyrir Mac OS X og Windows frá vefsíðu Apple. Það fylgir einnig með öllum Macintosh tölvum. Þó sumir notendur hafa tekist að setja inn iTunes á 64-bita útgáfu af Windows Server 2003 og Windows XP, styður Apple það ekki enn.

Saga 
Það var upprunalega þróað af Jeff Robbin og Bill Kincaid sem MP3 spilari, kallaður SoundJam MP og gefin út af Casady & Greene árið 1999. Það var keypt af Apple árið 2000, gefið nýtt notendaviðmót og möguleika á að brenna CD diska og upptökumöguleikinn og möguleikinn á að breyta útlitinu var sleppt og var síðan gefið út sem iTunes. Upprunalega aðeins fyrir Mac OS 9 en Mac OS X stuðning var bætt við í útgáfu tvö, níu mánuðum seinna og Mac OS 9 stuðningi var hætt í útgáfu 3. Í október 2003 var útgáfa 4.1 gefin út og Apple bætti við stuðningi fyrir Microsoft Windows 2000 og Windows XP. Stuðningi við Windows 2000 var hætt eftir útgáfu 7.3.2.

iTunes
Tölvuforrit frá Apple
Super Bowl XL

Super Bowl XL var 40. Super Bowl leikur NFL deildarinnar. Þann 5. febrúar 2006 mættu meistarar AFC deildarinnar, Pittsburgh Steelers, meisturum NFC deildarinnar, Seattle Seahawks í Detroit í Michigan. Pittsburgh Steelers sigruðu Seattle Seahawks 21 - 10 þar sem að Hines Ward, var valinn verðmætasti leikmaður úrslitakeppninnar.

Amerískur fótbolti
ILife

iLife er forritasvíta frá Apple Inc., hönnuð fyrir Mac OS X. Forritin eru notuð til þess að búa til, halda um og skoða stafrænt efni, s.s ljósmyndir, kvikmyndir, tónlist og vefsíður.
Í iLife '08, inniheldur pakkinn 6 forrit: iTunes, iPhoto, iMovie, iDVD, GarageBand og iWeb. Í þeirri útgáfu kom nýtt forrit í staðinn fyrir iMovie en heitir sama nafni. Hægt er að niðurhala gömlu útgáfunni af iMovie hjá apple.com ef maður hefur keypt iLife '08. Svítan fylgir öllum nýjum Apple tölvum og einnig er hægt að kaupa hana sér.

Útgáfur 

 iLife '03, kynnt á Macworld 3. janúar 2003
 iLife '04, kynnt á Macworld 6. janúar 2004
 iLife '05, kynnt á Macworld 11. janúar 2005
 iLife '06, kynnt á Macworld 10. janúar 2006
 iLife '08, kynnt á sérstakri sumar sýningu hjá Apple 7. ágúst 2007

Tölvuforrit frá Apple
Kristján Finnbogason

Kristján Finnbogi Finnbogason (8. maí 1971) er íslenskur markvörður í knattspyrnu. Hann spilaði áður fyrir Gróttu, K.F.C. Lommel S.K. og ÍA en spilar nú fyrir KR. Hann var aðalmarkvörður KR frá 1999, þegar liðið vann sinn fyrsta titil í 31 ár til ársins 2008. Hann á 20 A-landsliðs leiki að baki og var lengi varamarkvörður þess. Hann er núna markmannsþjálfari hjá KR

Knattspyrnufélag Reykjavíkur
Íslenskir knattspyrnumenn
Ólafur Teitur Guðnason

Ólafur Teitur Guðnason (fæddur 2. október 1973) er íslenskur blaðamaður. Hann gekk í Verslunarskólann og tók þá þátt í Morfís, þá þýddi hann einnig leikrit Verslunarskólans The Wall, eftir Roger Waters, sem sýnt var í Háskólabíó árið 1995. Síðar var hann fréttamaður á Ríkisútvarpinu, blaðamaður hjá DV og svo hjá Viðskiptablaðinu. Hann var um skeið þáttastjórnandi Sunnudagsþáttsins á Skjá einum. Ólafur ritstýrði með Gísla Marteini Bók aldarinnar og er höfundur bókanna Fjölmiðlar 2004, Fjölmiðlar 2005, Fjölmiðlar 2006 og Fjölmiðlar 2007 þar sem hann leitast við að greina fréttaumfjöllun íslenskra fjölmiðla með gagnrýnu hugarfari.

Tengill
 

Íslenskir blaðamenn